open-index/open-wikipedia-markdown huggingface dataset:
แตรของกาเบรียล

thumb|ภาพร่างสามมิติของแตรของกาเบรียล

ในทางคณิตศาสตร์ **แตรของกาเบรียล** () หรือ **ทรัมเป็ตของโตร์ริเชลลี** () เป็นรูปทรงเรขาคณิตชนิดหนึ่งที่มีพื้นที่ผิวอนันต์แต่ปริมาตรจำกัด ชื่อของรูปทรงมาจากทูตสวรรค์กาเบรียลในตำนานของศาสนาคริสต์ ที่จะเป่าแตรเพื่อประกาศวันแห่งการพิพากษา มีการศึกษาถึงคุณสมบัติของรูปทรงนี้เป็นครั้งแรกในศตวรรษที่ 17 โดยเอวานเจลิสตา โตร์ริเชลลี นักฟิสิกส์และนักคณิตศาสตร์ชาวอิตาลี

หมวดหมู่:ปฏิทรรศน์ทางคณิตศาสตร์
หมวดหมู่:แคลคูลัส
หมวดหมู่:พื้นผิว
วัดเชตุพน (อำเภอเมืองสุโขทัย)

**วัดเชตุพน** เป็นโบราณสถานร้าง ตั้งอยู่นอกกำแพงเมืองสุโขทัยทางด้านทิศใต้ ในตำบลเมืองเก่า อำเภอเมืองสุโขทัย จังหวัดสุโขทัย

วัดเชตุพนมีชื่อปรากฏอยู่ในจารึกวัดสรศักดิ์ กล่าวถึงเหตุการณ์เมื่อกลางพุทธศตวรรษที่ 20 ว่า เมื่อพระมหาเถรธรรมไตรโลกฯ มีศักดิ์เป็นน้าของพระมหาธรรมราชาเจ้าเมืองสุโขทัยพระองค์หนึ่ง ได้กล่าวถึงว่าในงานฉลองวัดสรศักดิ์ ได้นิมนต์พระมหาเถรธรรมไตรโลกฯ มาด้วย อย่างไรก็ดีในจารึกนี้ก็อาจเป็นวัดที่อยู่ใกล้กับวัดสรศักดิ์ก็เป็นไปได้ ในจารึกวัดเชตุพน กล่าวถึงเจ้าธรรมรังษีซึ่งบวชได้ 22 พรรษา มีจิตศรัทธาสร้างพระพุทธรูปขึ้นใน พ.ศ. 2057 มีการกำหนดอายุวัดว่าสร้างระหว่าง พ.ศ. 1835–1955 โดยพิจารณาจากพระพุทธรูปลีลา
left|thumb|312x312px|ซากพระมณฑปพระสี่อริยาบถวัดเชตุพน
thumb|310x310px|ซากเจดีย์ประธานวัดเชตุพน
วัดเชตุพนมีพระสี่อิริยาบถ (นั่ง นอน ยืน เดิน) ขนาดใหญ่ โดยสร้างอยู่ภายในมณฑปจัตุรมุข องค์พระพุทธรูปปั้นโดยรอบผนังอิฐซึ่งทำหน้าที่เป็นแกนรองรับหลังคา สันนิษฐานว่าคงได้รับอิทธิพลจากศิลปะของพม่าในเมืองพุกาม ถัดไปทางด้านตะวันตกของมณฑปจัตุรมุข มีมณฑปย่อมุมไม้ยี่สิบขนาดเล็กมีหลังคาก่ออิฐซ้อนกันขึ้นไป และใช้หินชนวนขนาดใหญ่ทำเป็นเพดาน ยังปรากฏร่องรอยของพระพุทธรูปประทับนั่งปางมารวิชัย แต่ชำรุดมากแล้ว ภายนอกมีภาพจิตรกรรมเขียนสีดำ แสดงลักษณะลวดลายแบบที่ปรากฏบนเครื่องถ้วยจีน เป็นลายพันธุ์พฤกษา กำแพงแก้วที่ล้อมมณฑปจัตุรมุขนี้สร้างขึ้นจากหินชนวนขนาดใหญ่และหนา โดยมีการสกัดและบากหินเพื่อทำเป็นกรอบและซี่กรงเลียนแบบเครื่องไม้

## อ้างอิง

เชตุพน
หมวดหมู่:อุทยานประวัติศาสตร์สุโขทัย
หมวดหมู่:โบราณสถานในจังหวัดสุโขทัย
พระสี่อิริยาบถ

[thumb|[วัดเชตุพน (อำเภอเมืองสุโขทัย)|วัดเชตุพน]]

**พระสี่อิริยาบถ** คือกลุ่มพระพุทธรูปขนาดใหญ่ในศิลปะสุโขทัย ที่สร้างรวมกันให้พระพุทธรูปทั้งสี่องค์หันหลังชนกัน ประกอบด้วยพระพุทธรูปในอิริยาบถเดิน ยืน นั่ง และนอน มีลักษณะแกนรับน้ำหนักก่ออิฐถือปูนที่เป็นอาคารรูปแบบหนึ่ง พระพุทธรูปปางลีลาประดิษฐานด้านตะวันออกเสมอ พระพุทธรูปยืนที่ผนังตะวันตก พระพุทธรูปนอนอยู่ด้านทิศเหนือ พระพุทธรูปนั่งอยู่ด้านทิศใต้ อย่างไรก็ตามอาจมีบางแห่งสลับที่กัน ส่วนตำแหน่งที่สร้างจะมีวิหารต่อเนื่องไปทางทิศตะวันออก แกนสี่เหลี่ยมนี้จะแทนเจดีย์ประธานของวัด ดังปรากฏที่วัดเชตุพน จังหวัดสุโขทัย 

คติความเชื่อนั้นสร้างตามคัมภีร์พระสุตตันตปิฎก ทีฆนิกาย มหาวรรค ซึ่งส่วนหนึ่งของคัมภีร์นี้มีกล่าวถึง *กายานุปัสสนาสติปัฏฐาน* คือการใช้สติพิจารณาดูกายเป็นอารมณ์ การสร้างพระสี่อิริยาบถเป็นกลุ่มพุทธปฏิมาขนาดใหญ่ อาจต้องการให้เห็นชัดเจนว่าเมื่อพระพุทธองค์ทรงมีพระชนม์ชีพอยู่จะมีขนาดพระสรีระเท่าใด และทรงดำเนินพระชนม์ชีพในแต่ละวันปฏิบัติกิจสิ่งใดบ้าง

## การปรากฏ
ลักษณะพระพุทธรูปปางสี่อิริยาบถปรากฏหลักฐานอยู่ 3 แห่ง คือ วัดพระพายหลวง วัดเชตุพน อำเภอเมืองสุโขทัย จังหวัดสุโขทัย และวัดพระสี่อิริยาบถ จังหวัดกำแพงเพชร เป็นรูปแบบเฉพาะของศิลปะสุโขทัย

เชื่อว่าพระสี่อิริยาบถวัดพระพายหลวงน่าจะเป็นจุดเริ่มต้นการสร้างพระพุทธรูปแบบสี่อิริยาบถ สันนิษฐานว่าการทำพระพุทธลีลาที่นี่น่าจะหมายถึงปางเสด็จจากดาวดึงส์ ดังเห็นจากเค้าโครงประดับเทวดาพนมมืออยู่ทั้งสองข้างของพระพุทธเจ้า ส่วนผนังด้านทิศตะวันออกประดิษฐานพระพุทธรูปลีลา ยังมีเค้าโครงการกำหนดเขตในลักษณะของ "มูลคันธกุฎี" หรือ "กุฏิของพระพุทธเจ้า"

## อ้างอิง

หมวดหมู่:พระพุทธรูป
หมวดหมู่:ศิลปะสุโขทัย
อัครบิดรบาร์โธโลมิวที่ 1 แห่งคอนสแตนติโนเปิล

**อัครบิดรบาร์โธโลมิวที่ 1** (,  (เกิดเมื่อวันที่ 29 กุมภาพันธ์ พ.ศ. 2483) เป็นอัครบิดรแห่งคอนสแตนติโนเปิล (Patriarch of Constantinople) ประจำคริสตจักรอีสเทิร์นออร์ทอดอกซ์ ลำดับที่ 270 ดำรงตำแหน่งตั้งแต่วันที่ 2 พฤศจิกายน ค.ศ.1991 มาจนถึงปัจจุบัน

## พระชนมชีพช่วงต้น
อัครบิดรบาร์โธโลมิวที่ 1 มีนามเดิมนามว่า Dimitrios Arhondonis เกิดเมื่อวันที่ 29 กุมภาพันธ์ ค.ศ.1940 ในหมู่บ้าน Agioi Theodoroi บนเกาะ Imbros (ปัจจุบัน Gökçeada ประเทศตุรกี) บิดามีนามว่า Christos Archodónis และมารดามีนามว่า Meropi Archodónis (née Skarlatos) ทั้งสองมีเชื้อสายกรีก ท่านเป็นบุตรคนที่สี่และบุตรสุดท้อง ในวัยเด็กท่านช่วยแบ่งเบาภาระของบิดาในร้านของบิดา ซึ่งเป็นทั้งร้านตัดผมและร้านกาแฟ 

## พันธกิจ
ในฐานะอัครบิดรแห่งคอนสแตนติโนเปิล ท่านมีบทบาทในพันธกิจระดับสากลเป็นพิเศษ พระปณิธานแรกของพระองค์คือการสร้างคริสตจักรอีสเทิร์นออร์ทอดอกซ์ที่เคยถูกข่มเหงครั้งหนึ่งในอดีตกลุ่มตะวันออกหลังจากการล่มสลายของลัทธิคอมมิวนิสต์ที่นั่นในปี 1990 ในฐานะที่เป็นส่วนหนึ่งของความพยายามนี้ นอกจากนี้ ท่านยังเสริมสร้างความสัมพันธ์ระหว่างคริสตจักรแห่งชาติและเขตอัครบิดร มุขมณฑลต่าง ๆ ในอีสเทิร์นออร์ทอดอกซ์ นอกจากนี้พระองค์ยังทรงเจริญสัมพันธไมตรี ความสัมพันธ์ กับคริสตจักรโรมันคาทอลิก และเริ่มเจริญสัมพันธไมตรีกับศาสนาอื่นๆ เช่น ชาวมุสลิม ชาวสิกข์ และชาวยิว เป็นต้น

ในระหว่างเยือนไปประเทศตุรกีในเดือนพฤศจิกายน ค.ศ.2006 สมเด็จพระสันตะปาปาเบเนดิกต์ที่ 16 เสด็จไปยังสันตะสำนักที่นครอิสตันบูล ตามคำเชิญของท่าน พระสันตปาปาทรงเข้าร่วมในงานเลี้ยงวันฉลองของนักบุญอันดรูว์อัครทูตคนแรกซึ่งเป็นองค์อุปถัมภ์คริสตจักรแห่งคอนสแตนติโนเปิล นี่เป็นการเยือนอย่างเป็นทางการครั้งที่สามของมุขนายกทั่วโลกโดยสมเด็จพระสันตะปาปา เสด็จเยือนครั้งแรกโดย Pope Paul VI ในปี 1967 และครั้งที่สองโดย สมเด็จพระสันตะปาปายอห์น ปอลที่ 2 ในปี 1979 ในปี 2013 อัครบิดรแห่งคอนสแตนติโนเปิลแห่งคริสตจักรออร์ทอดอกซ์ได้เข้าร่วมพิธีเข้ารับตำแหน่งของสมเด็จพระสันตะปาปาฟรานซิสเมื่อวันที่ 19 มีนาคม 2556 เป็นการเจริญสัมพันธไมตรีระหว่างคาทอลิก - ออร์ทอดอกซ์ที่ดีขึ้น นับเป็นครั้งแรกที่ประมุขทางจิตวิญญาณของคริสตชนออร์ทอดอกซ์ตะวันออกเข้าร่วมพิธีเข้ารับตำแหน่งของพระสันตปาปานับตั้งแต่เกิดมหาศาสนเภทในปี 1054 หลังจากนั้นท่านเชิญสมเด็จพระสันตปาปาฟรานซิสร่วมเดินทางไปยังดินแดนศักดิ์สิทธิ์ในปี 2014 ในโอกาสครบรอบปีที่ห้าสิบของความสัมพันธ์ระหว่างอัครบิดร Athenagoras และสมเด็จพระสันตะปาปาเปาโลที่ 6
สมเด็จพระสันตะปาปาฟรานซิสยังได้รับเชิญไปในสันตะสำนัก สำหรับวันฉลองนักบุญอันดรูว์ (30 พฤศจิกายน)

## สมณศักดิ์
*13 สิงหาคม ค.ศ.1961 - ออกบวชได้รับสมณฉายาว่า "บาร์โธโลมิว"
*19 ตุลาคม ค.ศ. 1969 - บาทหลวง
*25 ธันวาคม ค.ศ. 1973 - ตำแหน่งมุขนายกมหานครแห่งฟิลาเดลเฟีย **(Metropolis of Philadelphia)** (อานาโตเลีย)
*14 มกราคม ค.ศ. 1990 -  มุขนายกมหานครแห่งคาลซีดัน **(Metropolis of Chalcedon)**
*22 ตุลาคม ค.ศ. 1991 - ได้รับเลือกเป็นอาร์ชบิชอปแห่งคอนสแตนติโนเปิลองค์ที่ 270 และอัครบิดรสากล
*2 พฤศจิกายน ค.ศ.1991 - ได้รับการแต่งตั้งเป็นอัครบิดรแห่งคอนสแตนติโนเปิล องค์ที่ 270 ณ อาสนวิหารนักบุญจอร์จ ประเทศตุรกี

## อ้างอิง

หมวดหมู่:อัครบิดรแห่งคอนสแตนติโนเปิล
แขวงคลองกุ่ม

**คลองกุ่ม** เป็นแขวงหนึ่งในเขตบึงกุ่ม กรุงเทพมหานคร เป็นที่ตั้งสำนักงานเขตบึงกุ่ม

## ที่ตั้งและอาณาเขต
แขวงคลองกุ่มตั้งอยู่ทางทิศตะวันออกเฉียงใต้ของเขตบึงกุ่ม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงนวลจันทร์ (เขตบึงกุ่ม) มีถนนนวมินทร์และทางหลวงแผ่นดินหมายเลข 350 เป็นเส้นแบ่งเขต
* **ทิศตะวันออก** ติดต่อกับแขวงรามอินทรา (เขตคันนายาว) มีคลองหนองแขม คลองลำปลาดุก คลองระหัส ถนนเสรีไทย และคลองกุ่มเป็นเส้นแบ่งเขต
* **ทิศใต้** ติดต่อกับแขวงสะพานสูง (เขตสะพานสูง) และแขวงหัวหมาก (เขตบางกะปิ) มีคลองแสนแสบเป็นเส้นแบ่งเขต
* **ทิศตะวันตก** ติดต่อกับแขวงคลองจั่น (เขตบางกะปิ) และแขวงนวมินทร์ (เขตบึงกุ่ม) มีถนนศรีบูรพาและถนนนวมินทร์เป็นเส้นแบ่งเขต

## อ้างอิง

คลองกุ่ม
แขวงนวมินทร์

**นวมินทร์** เป็นแขวงหนึ่งในเขตบึงกุ่ม กรุงเทพมหานคร

## ที่ตั้งและอาณาเขต
แขวงนวมินทร์ตั้งอยู่ทางทิศตะวันตกของเขตบึงกุ่ม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงนวลจันทร์ (เขตบึงกุ่ม) มีถนนประเสริฐมนูกิจเป็นเส้นแบ่งเขต
* **ทิศตะวันออก** ติดต่อกับแขวงคลองกุ่ม (เขตบึงกุ่ม) มีถนนนวมินทร์เป็นเส้นแบ่งเขต
* **ทิศใต้** ติดต่อกับแขวงคลองกุ่ม (เขตบึงกุ่ม) และแขวงคลองจั่น (เขตบางกะปิ) มีถนนนวมินทร์และคลองลำพังพวยเป็นเส้นแบ่งเขต
* **ทิศตะวันตก** ติดต่อกับแขวงคลองจั่น (เขตบางกะปิ) และแขวงลาดพร้าว (เขตลาดพร้าว) มีคลองตาหนัง คลองลำเจียก คลองอ้ายหลาว คลองเกรียง และถนนประดิษฐ์มนูธรรมเป็นเส้นแบ่งเขต

## อ้างอิง

นวมินทร์
แขวงนวลจันทร์

**นวลจันทร์** เป็นแขวงหนึ่งในเขตบึงกุ่ม กรุงเทพมหานคร

## ที่ตั้งและอาณาเขต
แขวงนวลจันทร์ตั้งอยู่ทางทิศเหนือของเขตบึงกุ่ม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงท่าแร้ง (เขตบางเขน) และแขวงรามอินทรา (เขตคันนายาว) มีคลองตาเร่งและถนนรามอินทราเป็นเส้นแบ่งเขต
* **ทิศตะวันออก** ติดต่อกับแขวงรามอินทรา (เขตคันนายาว) มีคลองบางชวดด้วน คลองหลวงวิจิตร คลองลำชะล่า และคลองหนองแขมเป็นเส้นแบ่งเขต
* **ทิศใต้** ติดต่อกับแขวงคลองกุ่มและแขวงนวมินทร์ (เขตบึงกุ่ม) มีทางหลวงแผ่นดินหมายเลข 350 ถนนนวมินทร์ และถนนประเสริฐมนูกิจเป็นเส้นแบ่งเขต
* **ทิศตะวันตก** ติดต่อกับแขวงลาดพร้าว (เขตลาดพร้าว) มีถนนประดิษฐ์มนูธรรมเป็นเส้นแบ่งเขต

## อ้างอิง

นวลจันทร์
แขวงทุ่งวัดดอน

**ทุ่งวัดดอน** เป็นแขวงหนึ่งในเขตสาทร กรุงเทพมหานคร เป็นที่ตั้งสำนักงานเขตสาทร

## ที่ตั้งและอาณาเขต
แขวงทุ่งวัดดอนตั้งอยู่ทางทิศตะวันตกเฉียงใต้ของเขตสาทร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับแขวงยานนาวา (เขตสาทร) มีซอยเจริญราษฎร์ 2 (ดอนกุศล), ซอยเจริญราษฎร์ 3 (วัดปรก), ถนนภายในสุสานแต้จิ๋ว, แนวแบ่งเขตการปกครองระหว่างแขวงทุ่งวัดดอนกับแขวงยานนาวา และซอยนราธิวาสราชนครินทร์ 8 (อาคารสงเคราะห์ 6) เป็นเส้นแบ่งเขต
* **ทิศตะวันออก** ติดต่อกับแขวงทุ่งมหาเมฆ (เขตสาทร) มีคลองช่องนนทรีเป็นเส้นแบ่งเขต
* **ทิศใต้** ติดต่อกับแขวงช่องนนทรี (เขตยานนาวา) และแขวงบางโคล่ (เขตบางคอแหลม) มีถนนจันทน์, ถนนสาธุประดิษฐ์, ซอยสาธุประดิษฐ์ 12 (ทวีสิทธิ์), ซอยจันทน์ 43 แยก 33, ซอยจันทน์ 43 (วัดไผ่เงิน), ซอยจันทน์ 43 แยก 14 (อยู่ดี 20/1), ซอยเจริญราษฎร์ 5 (อยู่ดี) และซอยเจริญราษฎร์ 8 (อยู่ดี) เป็นเส้นแบ่งเขต
* **ทิศตะวันตก** ติดต่อกับแขวงวัดพระยาไกร (เขตบางคอแหลม) และแขวงยานนาวา (เขตสาทร) มีลำกระโดงกิ่งจันทน์, ซอยจันทน์ 34/2 (มิตรสามัคคี), แนวแบ่งเขตการปกครองระหว่างแขวงทุ่งวัดดอนกับแขวงยานนาวา และซอยเจริญราษฎร์ 2 แยก 1 (ดอนกุศล 1) เป็นเส้นแบ่งเขต

## อ้างอิง

ทุ่งวัดดอน
แขวงทุ่งมหาเมฆ

**ทุ่งมหาเมฆ** เป็นแขวงหนึ่งในเขตสาทร กรุงเทพมหานคร

## ที่ตั้งและอาณาเขต
แขวงทุ่งมหาเมฆตั้งอยู่ทางทิศตะวันออกของเขตสาทร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับแขวงสีลม (เขตบางรัก) และแขวงลุมพินี (เขตปทุมวัน) มีคลองสาทรและถนนพระรามที่ 4 เป็นเส้นแบ่งเขต 
* **ทิศตะวันออก** ติดต่อกับแขวงคลองเตย (เขตคลองเตย) และแขวงช่องนนทรี (เขตยานนาวา) มีขอบทางรถไฟสายแม่น้ำฟากตะวันออก ซอยเชื้อเพลิง 4 (ศรีรุ้ง) และถนนเย็นอากาศเป็นเส้นแบ่งเขต
* **ทิศใต้** ติดต่อกับแขวงช่องนนทรี (เขตยานนาวา) มีถนนนางลิ้นจี่ ถนนจันทน์เก่า และคลองช่องนนทรีเป็นเส้นแบ่งเขต
* **ทิศตะวันตก** ติดต่อกับแขวงทุ่งวัดดอนและแขวงยานนาวา (เขตสาทร) มีคลองช่องนนทรีเป็นเส้นแบ่งเขต

## อ้างอิง

ทุ่งมหาเมฆ
เกียร์สีขาวกับกาวน์สีฝุ่น

***เกียร์สีขาวกับกาวน์สีฝุ่น*** (อังกฤษ:My Gear and Your Gown) เป็นละครชุดทางโทรทัศน์ในปี 2563 นำแสดงโดย ณฐริศร์ วรกรเลิศสิทธิ์ (มาร์ค),ธนิก กมลธรานนท์(ภวิน),ชยกร จุฑามาศ (เจเจ),พัทธดนย์ จันทร์เงิน (เฟียต) และ ณภัทร พัชรชวลิต (อั๋น)

กำกับการแสดงโดย ศิวัจน์ สวัสดิ์มณีกุล ผู้กำกับเดียวกันกับซีรีส์ชื่อดังอย่างบังเอิญรัก และ ด้ายแดง อำนวยการผลิตโดย จีเอ็มเอ็มทีวี ร่วมกับ สตูดิโอ วาบิ ซาบิ เป็นซีรีส์เรื่องที่สามที่เปิดตัวทางวีทีวี ร่วมกับ จีเอ็มเอ็มทีวี,สตูดิโอ วาบิ ซาบิ และ ทีวี ธันเดอร์ ในวันที่ 23 มิถุนายน พ.ศ. 2563 เริ่มออกอากาศครั้งแรกในวันที่ 14 กันยายน พ.ศ. 2563 ทางแอปพลิเคชันวีทีวี ทุกวันจันทร์เวลา 18:00 น. (ตามเวลาไทย) และจบลงในวันที่ 30 พฤศจิกายน พ.ศ. 2563

## เรื่องย่อ

หมอไป๋ (ธนิก กมลธรานนท์) นักศึกษาแพทย์ที่เคยเป็นอดีตหัวหน้าชมรมวิชาการของโรงเรียน จากเด็กหนุ่มแว่นหนาเตอะสู่นักศึกษาปีหนึ่งที่หล่อเหลาแถมยังถูกรับเลือกให้เป็นเดือนคณะแพทย์ ซึ่งเขาไม่เคยมั่นใจในหน้าตาของตัวเองและไม่เคยเชื่อในเรื่องของความรัก และ อิฐ (ณฐริศร์ วรกรเลิศสิทธิ์) นักศึกษาคณะวิศวกรรมศาสตร์และอดีตหัวหน้าชมรมกีฬา เขาโดดเด่นท่ามกลางผู้คนเสมอ ด้วยที่ชมรมตั้งแต่สมัยมัธยมของทั้งสองคนไม่ค่อยลงรอยกันทำให้ทั้งคู่กลายเป็นคู่อริกันไปโดยปริยาย แต่โชคชะตาดันทำให้อิฐกลับมาเจอกันคู่อริเก่าเจ้าของต่างหูรูปกาวน์สีฝุ่นอีกครั้ง

## นักแสดงและบทบาท
ด้านล่างนี้เป็นรายชื่อนักแสดงและบทบาทที่ได้รับ :

### นักแสดงหลัก
*ณฐริศร์ วรกรเลิศสิทธิ์ (มาร์ค) รับบท อิฐ
*ธนิก กมลธรานนท์ (ภวิน) รับบท ไป๋
*ชยกร จุฑามาศ (เจเจ) รับบท ว่าน
*พัทธดนย์ จันทร์เงิน (เฟียต) รับบท เพียว
*ณภัทร พัชรชวลิต (อั๋น) รับบท โฟร์ค
### นักแสดงสมทบ
*นีร สุวรรณมาศ (นีร) รับบท โบว์
*อินธิรา เจริญปุระ (ทราย) รับบท ครูวลัยลักษณ์
*พลวัฒน์ มนูประเสริฐ (ต้อม) รับบท พ่อของไป๋
*นิโคล เทริโอ (นิกกี้) รับบท แม่ของไป๋
*อัมรินทร์ นิติพน (อ่ำ) รับบท พ่อของอิฐ
*รัชนก แสง-ชูโต (นก) รับบท แม่ของอิฐ
*ชลวรีย์ ชุติวัฒน์ขจรชัย (แอม) รับบท ไก่
*วรรณวิมล เจนอัศวเมธี (จูน) รับบท แป้ง
### นักแสดงรับเชิญ
*พัฐสิฏ เพิ่มพูลสวัสดิ์ (สุดยอด) รับบท นิคกี้ (ตอนที่ 3,10,11)
*กฤตย์ ทรงสัมพันธ์ (คริส) รับบท คู่อริของเพียว (ตอนที่ 3)
*ฐิติชญา ชิวปรีชา (โอลีฟ) รับบท จูน (ตอนที่ 4)
*วนัส แสงเทียนประไพ ( มิกซ์) รับบท คนรักเก่าของเพียว (ตอนที่ 4)
*ซาแมนท่า เมลานี่ โค้ทส์ (แซมมี่) รับบท พิธีกรการประกวดดาวเดือน (ตอนที่ 11)

## เพลงประกอบซีรีส์

## อ้างอิง

## แหล่งข้อมูลอื่น
*เกียร์สีขาวกับกาวน์สีฝุ่น บน วีทีวี
*เกียร์สีขาวกับกาวน์สีฝุ่น บน เว็บไซต์อย่างเป็นทางการของจีเอ็มเอ็มทีวี

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทย
หมวดหมู่:ละครโทรทัศน์วัยรุ่นไทย
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย ศิวัจน์ สวัสดิ์มณีกุล
มัสยิดขาว (นาซาเรธ)

**มัสยิดขาว** (; ) เป็นมัสยิดสมัยออตโตมันในนาซาเรธ ประเทศอิสราเอล ตั้งอยู่ใน *Harat Alghama* หรือ "ย่านมัสยิด" ที่ใจกลางตลาดเก่าของเมืองนาซาเรธ หออะซานที่เป็นรูปดินสอ กำแพงสีครีม และขอบกับโดมสีเขียว เป็นตัวอย่างของสถาปัตยกรรมออตโตมันที่พบได้ทั่วเมือง

## อ้างอิง

หมวดหมู่:มัสยิดในนาซาเรธ
หมวดหมู่:ปาเลสไตน์ของออตโตมัน
รังไข่บิดขั้ว

**รังไข่บิดขั้ว** () คือภาวะที่รังไข่และอวัยวะข้างเคียงเกิดบิดขั้ว ทำให้เลือดไปเลี้ยงรังไข่ไม่ได้ ผู้ป่วยมักมีอาการปวดท้องน้อยข้างที่เป็น โดยทั่วไปแล้วอาการเจ็บปวดมักเป็นขึ้นอย่างเฉียบพลันทันที แต่ก็ไม่เสมอไป อาการอื่น&hairsp;ๆ ที่อาจพบร่วมคืออาการคลื่นไส้ ภาวะแทรกซ้อนที่อาจเกิดได้แก่ การติดเชื้อ เลือดออก และเป็นหมัน

ปัจจัยเสี่ยงคือการมีถุงน้ำที่รังไข่ รังไข่โต เนื้องอกรังไข่ การตั้งครรภ์ การรักษาภาวะเจริญพันธุ์ และการเคยผ่าตัดผูกท่อนำไข่ การวินิจฉัยทำได้โดยพิจารณาจากอาการ การตรวจด้วยคลื่นเสียงความถี่สูงทางช่องคลอด และการถ่ายภาพรังสีส่วนตัดอาศัยคอมพิวเตอร์ ช่วยสนับสนุนการวินิจฉัยได้ แต่ถึงจะตรวจไม่พบก็ไม่ได้หมายความว่าผู้ป่วยไม่ได้เป็นภาวะนี้ การวินิจฉัยที่แน่ชัดที่สุดคือการผ่าตัดเปิดช่องท้อง

การรักษาทำได้โดยการผ่าตัด โดยอาจคลายการบิดขั้วและยึดรังไข่ให้อยู่กับที่ หรือตัดรังไข่ออก ผู้ป่วยจำนวนมากสามารถรักษาได้โดยไม่ต้องตัดรังไข่ออกแม้จะเป็นมาแล้วระยะเวลาหนึ่งก็ตาม ผู้ป่วยที่เคยมีรังไข่บิดขั้วมีโอกาสประมาณร้อยละ 10 ที่รังไข่อีกข้างจะเป็นด้วยในอนาคต ภาวะนี้ค่อนข้างพบได้น้อย โดยในแต่ละปีจะมีสตรีเป็นภาวะนี้ประมาณ 6 ใน 100,000 ภาวะนี้พบได้ในทุกช่วงอายุ โดยพบบ่อยที่สุดในวัยเจริญพันธุ์

## อ้างอิง

## แหล่งข้อมูลอื่น
* 

หมวดหมู่:ความผิดปกติของอวัยวะสืบพันธุ์สตรีที่ไม่เกิดจากการอักเสบ
อำเภอแคน

**อำเภอแคน** () เป็นอำเภอในเทศมณฑลเตหะราน จังหวัดเตหะราน ประเทศอิหร่าน จาหสำมะโน พ.ศ. 2549 อำเภอนี้มีประชากร 63,514 คนใน 15,837 ครัวเรือน อำเภอนี้ไม่มีเมือง และมีตำบลเพียงตำบลเดียวคือตำบลซูลกอน

อำเภอแคนตั้งอยู่ใกล้กับเทือกเขาอัลบอร์ซ ซึ่งเป็นภูมิประเทศที่มีความสำคัญทางธรณีวิทยาและมีอากาศเย็นในฤดูหนาว

## รายละเอียด
อำเภอแคนอยู่ในสีน้ำเงิน.

## อ้างอิง

หมวดหมู่:เทศมณฑลเตหะราน
แคน
เทศมณฑลเตหะราน

**เตหะราน** (, เทฮ์รอน) เป็นเทศมณฑลในจังหวัดเตหะราน ประเทศอิหร่าน โดยมีเตหะรานเป็นเมืองหลัก จากสำมะโน พ.ศ. 2559 เทศมณฑลนี้มีประชากร 8,737,510 คนใน 2,924,208 ครัวเรือน เทศมณฑลนี้แบ่งออกเป็น 3 อำเภอ: อำเภอกลาง, อำเภอแคน และอำเภอออฟทอบ และมีเมืองเพียงเมืองเดียวคือเตหะราน

## เขตการปกครอง

## อ้างอิง

* اطلس گیتاشناسی استان‌های ایران *[Atlas Gitashenasi Ostanhai Iran]* (Gitashenasi Province Atlas of Iran)
วัณณ์ฎา

**มาน วัณณ์ฎา**  ( ; เกิดวันที่ 22 มกราคม ค.ศ. 1997) รู้จักกันในฉายา **วัณณ์ฎา** (มักเขียนเป็นตัวพิมพ์ใหญ่ทั้งหมด หรือเขียนเป็น **VannDa**) เป็นแร็ปเปอร์ชาวกัมพูชาที่เป็นที่รู้จักจากเพลง "Time to Rise" พร้อมเสียงขับร้องของอาจารย์กง ไณย และทางเอ็นเอ็มอีรายงานว่าเป็นหนึ่งในศิลปินร่วมสมัยที่น่าตื่นตาที่สุดของกัมพูชา

## ประวัติ
วัณณ์ฎา () เกิดเมื่อวันที่ 22 มกราคม ค.ศ. 1997 ที่พระสีหนุ จังหวัดพระสีหนุ ประเทศกัมพูชา พ่อของวัณณ์ฎามีชื่อว่า Mann Bunnheng ส่วนแม่มีชื่อว่า Kang Kimseak ทำธุรกิจขูดมะพร้าวแบบครอบครัวที่ Psar Leur ตลาดท้องถิ่นใจกลางเมืองสีหนุ วัณณ์ฎามีพี่สองคนชื่อ Sophy และ VannDy เขามีความหลงใหลในดนตรีตั้งแต่เด็กและใฝ่ฝันที่จะเป็นดารามาโดยตลอด 

เขาประสบความสำเร็จในด้านวงการดนตรีในเพลง **Time To Rise** ในปี ค.ศ. 2021 และได้สร้างผลงานเพลงอย่าง **Queen Bee** ที่สื่อถึงจิตวิญญาณความเป็นเขมรในปีเดียวกัน

### Time to Rise
**Time To Rise** ซึ่งเป็นเพลงดนตรีฮิปฮอปผสมผสานกับเพลงดนตรีพื้นบ้านเขมรด้วยเสียงขับร้องของอาจารย์กง ไณย (Master Kong Nay) ที่บรรเลงด้วยเครื่องดนตรีพื้นบ้านเขมรโบราณจะเป็ยฎ็องแวง (กระจับปี่เขมร) รับด้วยขลุ่ยพื้นเมือง ได้กลายเป็นไวรัลในแอปพลิเคชันติ๊กต็อก จนมีผู้ใช้เพลงนี้ในการสร้างเนื้อหากว่าเจ็ดหมื่นครั้ง และยังมียอดชมทางยูทูบ 30 ล้านการรับชม ภายในเวลาเพียง 3 สัปดาห์หลังจากเผยแพร่ (ปัจจุบัน 4 สัปดาห์ 34 ล้านการรับชม)

### ผลงานและรางวัล

## อ้างอิง

## แหล่งข้อมูลอื่น
* Official facebook page
* VannDa on Youtube
* Baramey Production

หมวดหมู่:นักร้องชาวกัมพูชา
หมวดหมู่:บุคคลจากจังหวัดพระสีหนุ
ปั้น อุปการโกษากร

**ปั้น อุปการโกษากร** หรือ **ปั้น ณ สงขลา** เป็นศาสนูปถัมภก ผู้อุปถัมน์วัดแจ้งและวัดศาลาหัวยาง จังหวัดสงขลา และวัดสุทธิวราราม กรุงเทพมหานคร มีถนนที่ตั้งชื่อตามนามท่านคือ ถนนปั้น  เขตบางรัก กรุงเทพมหานคร เป็นถนนที่เชื่อมระหว่างถนนสีลม กับถนนสาทรเหนือ

## ครอบครัว
ท่านปั้นเป็นธิดาของเจ้าพระยาวิเชียรคีรี (เม่น ณ สงขลา) เจ้าเมืองสงขลาลำดับที่ 6 กับท่านผู้หญิงสุทธิ์ ธิดาพระยารัตนโกษา (บุญเกิด) มีพี่น้องร่วมบิดามารดา 4 คน ได้แก่ พระยาสุนทรานุรักษ์ (เนตร์) คุณกลิ่น คุณกุหลาบ เจ้าจอมในรัชกาลที่ 4 และท่านปั้น

ท่านปั้นสมรสกับหลวงอุปการโกษากร (เวท วัชราภัย) ซึ่งเป็นคหบดีค้าขายเรือสำเภา มีบุตรธิดา ด้วยกัน 7 คน ได้แก่
# คุณหญิงสมบุญ วิเชียรคีรี ภริยาพระยาวิเชียรคีรี (ชม ณ สงขลา) ผู้สำเร็จราชการเมืองสงขลา ลำดับที่ 8
# คุณหญิงบุญรอด สุรบดินทร์สุรินทรฤๅชัย ภริยาเจ้าพระยาสุรบดินทร์สุรินทรฤๅชัย (พร จารุจินดา)
# นางเชื้อ อนันตสมบัติ ภริยาพระอนันตสมบัติ (เอม) ผู้ช่วยราชการเมืองสงขลา
# มหาอำมาตย์โท พระยาพิจารณาปฤชามาตย์ (สุหร่าย วัชราภัย)
# คุณหญิงเป้า เพชรกำแหงสงคราม ภริยาพระยาเพชรกำแหงสงคราม (มะลิ ยุตะนันท์)
# พระกรณีศรีสำรวจ (แดง วัชราภัย)
# คุณหญิงตาบ ศรีสังกร ภริยาพระยาศรีสังกร (ตาด จารุรัตน์)

## ศาสนูปถัมภก
มารดาของท่านปั้น ท่านผู้หญิงสุทธิ์ เป็นผู้สร้างพระอุโบสถที่วัดแจ้งและวัดศาลาหัวยาง และยังได้สร้างอุโบสถวัดสุทธิวราราม โดยมีท่านปั้นและครอบครัวเป็นผู้อุปัฏฐากวัดดังกล่าวต่อมาโดยตลอด ภายหลังที่ท่านปั้นถึงแก่กรรมในปี พ.ศ. 2451 ด้วยโรคฝีที่ข้อศอกข้างซ้าย  ทายาทได้รวบรวมทุนทรัพย์สร้างโรงเรียนขึ้นในที่ดินเดิมของท่านปั้นที่ได้ยกให้แก่วัด ชื่อว่า "โรงเรียนวัดสุทธิวราราม"

พระราชนิยมในการสร้างโรงเรียนแทนวัดของพระบาทสมเด็จพระมงกุฎเกล้าเจ้าอยู่หัว ทรงมีพระดำริว่า 

ภายหลังยังได้มีพระบรมราชโองการดำรัสสั่งให้กระทรวงธรรมการเชิญกระแสพระราชดำริและพระราชนิยมว่าด้วยเรื่องสร้างโรงเรียนแทนวัดออกประกาศให้มหาชนได้ทราบทั่วกันด้วย นอกจากนั้นที่ดินถนนหนึ่งที่ตัดกับถนนสีลมคือถนนปั้นก็ตั้งชื่อตามท่านปั้นตามที่ดินเก่าของท่าน ซึ่งภายหลังได้แลกที่ดินกับนายนารายเจติ และนายโกบาระตี ที่ดินเพื่อตั้งศาสนสถานถาวรคือวัดพระศรีมหาอุมาเทวี

## อ้างอิง

หมวดหมู่:สกุล ณ สงขลา
หมวดหมู่:สกุลวัชราภัย
ดิเอลเดอร์สครอลล์ส III: มอร์โรวินด์

***ดิเอลเดอร์สครอลล์ส III: มอร์โรวินด์*** () เป็นวิดีโอเกมโอเพนเวิลด์แนวแอ็กชันเล่นตามบทบาท พัฒนาโดยเบเธสด้าเกมสตูดิโอส์ และจัดจำหน่ายโดยเบเธสด้าซอฟท์เวิร์คส์ เป็นเกมภาคหลักลำดับที่สามในชุดเกม *[[ดิเอลเดอร์สครอลล์ส]]* โดยเป็นเกมภาคต่อจากเกม *[[ดิเอลเดอร์สครอลล์ส II: เดกเกอร์ฟอร์]]*  ในปี 1996 วางจำหน่ายสำหรับไมโครซอฟท์ วินโดวส์ และ เอกซ์บอกซ์ ในปี 2002 

แม้ว่าตัวเกมจะเป็นเกมแนวแฟนตาซีเป็นหลัก โดยมีองค์ประกอบรูปแบบการเล่นมากมายและแนวนิยายแฟนตาซียุคกลางและตะวันตกที่ได้รับแรงบันดาลใจจาก *[[ดันเจียนส์ & ดราก้อนส์]]* และเกมเกมเล่นตามบทบาทก่อนหน้านี้ *มอร์โรวินด์* ยังมีองค์ประกอบสตีมพังค์บางส่วน และได้แรงบันดาลใจมากมายจากศิลปะ สถาปัตยกรรม และวัฒนธรรมในตะวันออกกลางและเอเชียตะวันออก *มอร์โรวินด์* ได้ถูกออกแบบโดยคำนึงถึงรูปแบบการเล่นที่เปิดกว้างและฟรีฟอร์ม โดยเน้นที่เนื้อเรื่องหลักน้อยกว่าภาคก่อน การตัดสินใจได้รับการตอบรับที่หลากหลาย แม้ว่าความรู้สึกดังกล่าวจะถูกบรรเทาลงเมื่อนักวิจารณ์ชื่นชมโลกของเกมที่กว้างใหญ่และมีรายละเอียดมากของ *มอร์โรวินด์*

*มอร์โรวินด์* ประสบความสำเร็จทั้งในแง่ของคำวิจารณ์และในเชิงพาณิชย์ โดยได้รับรางวัลมากมายรวมถึงรางวัลเกมแห่งปีและขายได้กว่า 4 ล้านชุดทั่วโลกภายในปี 2005 และถูกยกให้เป็นหนึ่งในวิดีโอเกมที่ดีที่สุดเท่าที่เคยมีมา ตัวเกมยังออกภาคเสริมสองชุดคือ *Tribunal* และ *Bloodmoon* ทั้งสองได้รับการบรรจุใหม่เป็นชุดเต็ม (พร้อมกับส่วนเสริมย่อยอีกหลายรายการ) และใช้ชื่อว่า *มอร์โรวินด์: เกมออฟเดอะเยียร์* ซึ่งวางจำหน่ายในเดือนตุลาคม 2003 ซอฟต์แวร์โอเพนซอร์ซและซอฟต์แวร์เกมทางเลือกเสรี OpenMW อนุญาตให้ผู้ใช้ลินุกซ์ และ แมคโอเอส รวมถึง วินโดวส์ เล่นเกมแบบเนทีฟ และสนับสนุนสำหรับกราฟิกระดับไฮเอนด์ที่เป็นตัวเลือกมากกว่าเอนจินของเบเธสด้าดั้งเดิม โดยต้องมีการติดตั้งตัวเกมดั้งเดิม เนื่องจากซอฟต์แวร์ใช้ไฟล์ข้อมูลเกมเบเธสด้า ตัวเกมยังรองรับม็อดของบุคคลที่สามจำนวนมาก *มอร์โรวินด์* ยังออกภาคต่อตามมาด้วย *[[ดิเอลเดอร์สครอลล์ส IV: อ็อบลิเวียน]]* ในปี 2006
## แหล่งข้อมูลอื่น
* 
* 
* Morrowind: An oral history, an article on how the game was created from its developers.

หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:ดิเอลเดอร์สครอลล์ส
หมวดหมู่:วิดีโอเกมโอเพนเวิลด์
หมวดหมู่:วิดีโอเกมแฟนตาซี
หมวดหมู่:วิดีโอเกมเกี่ยวกับมังกร
หมวดหมู่:เกมสำหรับเอกซ์บอกซ์
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในสหรัฐ
ตำบลซูลกอน

**ซูลกอน** () เป็นตำบลในอำเภอแคน เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 63,514 คนใน 15,837 ครัวเรือน

## รายละเอียด
ตำบลซูลกอนอยู่ในพื้นทีสีน้ำเงิน

## อ้างอิง
มีโน ราโยลา

**การ์มีเน "มีโน" ราโยลา** (; 4 พฤศจิกายน ค.ศ. 1967 – 30 เมษายน ค.ศ. 2022) เป็นนายหน้าฟุตบอลชาวอิตาลีที่รู้จักกันในการเป็นนายหน้าของผู้เล่นอย่างซลาตัน อิบราฮีมอวิช, ปอล ปอกบา, แฮนริค มะคีทาเรียน, มาร์โก แวร์รัตตี, จันลุยจี ดอนนารุมมา, มัตไตส์ เดอ ลิคต์, อาลิง โฮลัน, มารีโอ บาโลเตลลี และปาเวล เนดเวต เป็นต้น

## ชีวิตในวัยเด็ก
ราโยลาเกิดเมื่อ ค.ศ. 1967 ที่โนเชราอินเฟรีโอเร แคว้นคัมปาเนีย ทางตอนใต้ของอิตาลี เขาย้ายไปอยู่ที่เมืองฮาร์เลมของเนเธอร์แลนด์ในอีกหนึ่งปีต่อมากับพ่อแม่ของเขา เติบโตขึ้นมาในเนเธอร์แลนด์ พ่อของเขาเปิดธุรกิจร้านอาหารที่ประสบความสำเร็จโดยที่ราโยลาใช้เวลาในวัยเด็กของเขาทำงานเป็นพนักงานเสิร์ฟ ในเวลาเดียวกัน เขาได้รับประกาศนียบัตรจบการศึกษาระดับมัธยมศึกษาและเข้าศึกษาในมหาวิทยาลัยเป็นเวลาสองปี โดยลงทะเบียนเรียนในคณะนิติศาสตร์ เขาเริ่มเล่นฟุตบอลให้แก่ทีมเยาวชนของฮาเอฟเซ ฮาร์เลม แต่หยุดเมื่ออายุ 18 ปีใน ค.ศ. 1987 เพื่อเป็นหัวหน้าทีมเยาวชน

## อาชีพตัวแทน
หลังจากช่วงสั้น ๆ ในอาชีพนักฟุตบอลของเขา ราโยลายังคงเกี่ยวข้องกับโลกฟุตบอล คราวนี้ในฐานะตัวแทนนักฟุตบอล เขาเริ่มทำงานที่สปอตส์โพรโมชันซึ่งเป็นบริษัทตัวแทนด้านกีฬา และช่วยในการย้ายตัวผู้เล่นชาวดัตช์ที่มีชื่อเสียงหลายคนไปยังสโมสรในอิตาลี อย่างไรก็ตาม หลังจากนั้นไม่นาน เขาตัดสินใจลาออกจากบริษัทและเริ่มต้นธุรกิจของตัวเอง การย้ายทีมครั้งใหญ่ครั้งแรกของเขาคือการเซ็นสัญญาของปาเวล เนดเวต จากสปาร์ตาปรากไปยังลาซีโอ จากฟอร์มที่น่าประทับใจของเขาในฟุตบอลชิงแชมป์แห่งชาติยุโรป 1996 ซึ่งทีมฟุตบอลชาติสาธารณรัฐเช็กของเนดเวตไปถึงรอบชิงชนะเลิศก่อนที่จะแพ้ทีมฟุตบอลชาติเยอรมนีที่สนามกีฬาเวมบลีย์

## อ้างอิง

หมวดหมู่:นายหน้าฟุตบอล
แขวงวงศ์สว่าง

**วงศ์สว่าง** เป็นแขวงหนึ่งในเขตบางซื่อ กรุงเทพมหานคร

## ที่ตั้งและอาณาเขต
แขวงวงศ์สว่างตั้งอยู่ทางทิศเหนือของเขตบางซื่อ มีอาณาเขตติดต่อกับพื้นที่แขวงและตำบลข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับตำบลบางเขน (อำเภอเมืองนนทบุรี จังหวัดนนทบุรี) มีคลองบางเขนเป็นเส้นแบ่งเขต 
* **ทิศตะวันออก** ติดต่อกับแขวงลาดยาวและแขวงจตุจักร (เขตจตุจักร) มีคลองประปาเป็นเส้นแบ่งเขต
* **ทิศใต้** ติดต่อกับแขวงบางซื่อ (เขตบางซื่อ) มีทางรถไฟสายใต้เป็นเส้นแบ่งเขต
* **ทิศตะวันตก** ติดต่อกับตำบลบางกรวย (อำเภอบางกรวย) ตำบลสวนใหญ่ และตำบลบางเขน (อำเภอเมืองนนทบุรี จังหวัดนนทบุรี) มีแนวกึ่งกลางแม่น้ำเจ้าพระยาและคลองบางเขนเป็นเส้นแบ่งเขต

## อ้างอิง

วงศ์สว่าง
วัดทรายขาว (จังหวัดนราธิวาส)

**วัดทรายขาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไพรวัน อำเภอตากใบ จังหวัดนราธิวาส โดยมีพระครูรัตนจันทประโชติ ที่ปรึกษาเจ้าคณะอำเภอตากใบ และเป็นเจ้าอาวาสวัดทรายขาว

วัดทรายขาวสร้างโดยชาวบ้านบ้านทรายขาว ที่ตั้งชื่อนี้เพราะตั้งตามที่ตั้งของวัดที่มีทรายที่ขาวสะอาดทั่วทั้งบริเวณ เริ่มแรกมีผู้คนอพยพมาจากบ้านบางเตย (แถวตำบลบางขุนทอง) เข้ามาตั้งบ้านเรือนเพื่ออยู่อาศัยและจัดตั้งเป็นชุมชนขึ้น เรียกชื่อชุมชนของตนเองว่า *บ้านตลิ่งสูง* ผู้คนที่อพยพเข้ามาอยู่บริเวณนี้นับถือศาสนาพุทธจึงได้ริเริ่มสร้างวัดขึ้นมาเพื่อใช้เป็นสถานที่ประกอบพิธีทางศาสนา แล้วใช้ชื่อว่าวัด "วัดทรายขาว" ตามสภาพท้องที่

จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ 2382 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496 อุโบสถซึ่งบริเวณช่อฟ้ามุขด้านหน้าทำรูปนกหัสดีลิงค์และบัวบรรจุอัฐิ วัดยังมีศาลาหลวงพ่อดำ ซึ่งเป็นเจ้าอาวาสรูปแรกของวัดทรายขาว

## อ้างอิง

ทรายขาว
หมวดหมู่:โบราณสถานในจังหวัดนราธิวาส
แขวงเสนานิคม

**เสนานิคม** เป็นแขวงแห่งหนึ่งของเขตจตุจักร กรุงเทพมหานคร

## ที่ตั้งและอาณาเขต
แขวงเสนานิคมตั้งอยู่ทางทิศตะวันออกเฉียงเหนือของเขตจตุจักร มีอาณาเขตติดต่อกับเขตการปกครองข้างเคียงดังนี้
* **ทิศตะวันออกเฉียงเหนือ** ติตต่อกับแขวงอนุสาวรีย์ (เขตบางเขน) มีคลองบางบัวเป็นเส้นแบ่งเขต
* **ทิศตะวันออก** ติดต่อกับแขวงจรเข้บัวและแขวงลาดพร้าว (เขตลาดพร้าว) มีคลองบางบัวเป็นเส้นแบ่งเขต
* **ทิศใต้** ติดต่อกับแขวงจันทรเกษม (เขตจตุจักร) มีถนนเสนานิคม 1 เป็นเส้นแบ่งเขต
* **ทิศตะวันตก** ติดต่อกับแขวงลาดยาว (เขตจตุจักร) มีถนนพหลโยธินเป็นเส้นแบ่งเขต

## การคมนาคม
ถนนสายหลักในพื้นที่แขวงเสนานิคมได้แก่
* ถนนพหลโยธิน
* ถนนประเสริฐมนูกิจ
* รถไฟฟ้าบีทีเอส สายสุขุมวิท
ถนนสายรอง ได้แก่
* ถนนเสนานิคม 1
* ซอยพหลโยธิน 32/1 (ตลาดบางเขน)
* ซอยพหลโยธิน 34 (เสนานิคม 2)
* ซอยเสนานิคม 1 ซอย 11

## สถานที่สำคัญ
สถานที่สำคัญของแขวงเสนานิคมได้แก่
* มหาวิทยาลัยศรีปทุม
* โรงเรียนสารวิทยา
* โรงพยาบาลเปาโล เกษตร
* กรมวิทยาศาสตร์ทหารบก

## อ้างอิง

เสนานิคม
ยาซิร อัรรุมัยยาน

**ยาซิร อัรรุมัยยาน** (; เกิด 18 กุมภาพันธ์ ค.ศ. 1970) เป็นนักธุรกิจชาวซาอุดีอาระเบีย ซึ่งดำรงตำแหน่งผู้ว่าการกองทุนเพื่อการลงทุนสาธารณะ, กองทุนความมั่งคั่งแห่งราชอาณาจักรซาอุดีอาระเบีย, ประธานสโมสรนิวคาสเซิลยูไนเต็ด และประธานบริษัท Saudi Aramco

## ชีวิตในวัยเด็กและการศึกษา
ยาซิร อัรรุมัยยาน เกิดใน ค.ศ. 1970 และสำเร็จการศึกษาจากมหาวิทยาลัยสมเด็จพระราชาธิบดีฟัยศ็อลในเมืองอัลอะห์ซาอ์ ใน ค.ศ. 1993 ภายหลังสำเร็จหลักสูตรการจัดการทั่วไปที่วิทยาลัยธุรกิจฮาร์วาร์ดใน ค.ศ. 2007

## อาชีพ
เขาเริ่มต้นอาชีพที่ธนาคาร Saudi Hollandi Bank โดยเป็นหัวหน้าฝ่ายนายหน้าซื้อขายหลักทรัพย์ระหว่างประเทศก่อนร่วมงานกับ Capital Markets Authority ซึ่งเขาเป็นหัวหน้าฝ่ายหลักทรัพย์ ระหว่าง ค.ศ. 2011 ถึง ค.ศ. 2015 อัรรุมัยยานเป็นซีอีโอของ Saudi Fransi Capital ซึ่งเป็นหน่วยงานวาณิชธนกิจของ Banque Saudi Fransi จาก ค.ศ. 2014 ถึง ค.ศ. 2015 เขาอยู่ในคณะกรรมการของตลาดหลักทรัพย์ซาอุดีอาระเบีย

## กองทุนเพื่อการลงทุนสาธารณะ
ในเดือนกันยายน ค.ศ. 2015 อัรรุมัยยานได้รับแต่งตั้งให้เป็นกรรมการผู้จัดการของกองทุนเพื่อการลงทุนสาธารณะแห่งซาอุดีอาระเบีย

ใน ค.ศ. 2016 พีไอเอฟได้ลงทุน 35,000 ล้านดอลลาร์ในบริษัทอูเบอร์เทกนอโลจีส์ซึ่งตั้งอยู่ในสหรัฐ โดยเขาได้เข้าร่วมเป็นคณะกรรมการบริหารของอูเบอร์ ซึ่งเป็นส่วนหนึ่งของข้อตกลง

ในเดือนสิงหาคม ค.ศ. 2016 อัรรุมัยยานเข้าร่วมเป็นคณะกรรมการของบริษัทน้ำมันของรัฐ Saudi Aramco ซึ่งเป็นส่วนหนึ่งของการก้าวไปสู่ความร่วมมือที่ใกล้ชิดยิ่งขึ้นระหว่าง Aramco กับพีไอเอฟ ในการปรับโครงสร้างเศรษฐกิจของซาอุดีอาระเบีย ในเดือนตุลาคมปีนั้น พีไอเอฟได้ลงทุน 45,000 ล้านดอลลาร์ใน SoftBank Vision Fund ที่จัดตั้งขึ้นใหม่ ในเดือนพฤษภาคม ค.ศ. 2017 พีไอเอฟได้ลงทุน 20,000 ล้านดอลลาร์ในกองทุนโครงสร้างพื้นฐานร่วมของสหรัฐ ชื่อ แบล็กสโตน

ในเดือนตุลาคม ค.ศ. 2017 อัรรุมัยยานประกาศว่า พีไอเอฟตั้งเป้าที่จะเพิ่มสินทรัพย์ภายใต้การบริหารให้มากกว่า 4 แสนล้านดอลลาร์ และสร้างงานใหม่มากกว่า 20,000 ตำแหน่งภายใน ค.ศ. 2020 ในเวลาเดียวกันเขาได้นำเสนอกลยุทธ์การลงทุนใหม่สำหรับกองทุนโดยอิงจากสี่วัตถุประสงค์ของการเพิ่มสินทรัพย์, การลงทุนในภาคส่วนใหม่, เทคโนโลยีโลคัลไลซ์ และการพัฒนาหุ้นส่วนทางเศรษฐกิจ เขายังกล่าวอีกว่า พีไอเอฟจะยืมเงินอย่างระมัดระวังเพื่อใช้เป็นเงินทุนสำหรับสินทรัพย์เฉพาะ และจะแสวงหาความร่วมมือเพิ่มเติม เช่นกับแบล็กสโตนและซอฟต์แบงก์ เขานั่งอยู่ในคณะกรรมการของซอฟต์แบงก์กรุป และ Reliance Industries Ltd.

อัรรุมัยยานมีส่วนเกี่ยวข้องในการโอนทรัพย์สินไปยังพีไอเอฟ หลังจากการกวาดล้างของรัฐบาลซาอุดีอาระเบียใน ค.ศ. 2017 อัรรุมัยยานย้ายบริษัท 20 แห่งที่ถูกรัฐบาลยึดไปไว้ในพีไอเอฟ โดยหนึ่งในบริษัทเหล่านี้ถูกกล่าวหาว่าถูกเจ้าหน้าที่ของซาอุดีอาระเบียใช้ในคดีฆาตกรรมนักข่าวญะมาล คอชุกญี ที่น่าสยดสยอง

## อ้างอิง

หมวดหมู่:กรรมการและประธานสโมสรฟุตบอลนิวคาสเซิลยูไนเต็ด
หมวดหมู่:นักธุรกิจชาวซาอุดีอาระเบีย
แขวงจันทรเกษม

**จันทรเกษม** [จัน-กะ-เสม] เป็นแขวงแห่งหนึ่งของเขตจตุจักร กรุงเทพมหานคร

## ที่ตั้งและอาณาเขต
แขวงจันทรเกษมตั้งอยู่ทางทิศตะวันออกของเขตจตุจักร มีอาณาเขตติดต่อกับเขตการปกครองข้างเคียงดังนี้
* **ทิศตะวันออกเฉียงเหนือ** ติตต่อกับแขวงเสนานิคม (เขตจตุจักร) มีถนนเสนานิคม 1 เป็นเส้นแบ่งเขต
* **ทิศตะวันออก** ติดต่อกับแขวงลาดพร้าว (เขตลาดพร้าว) มีคลองบางบัวและคลองลาดพร้าวเป็นเส้นแบ่งเขต
* **ทิศใต้** ติดต่อกับแขวงสามเสนนอก (เขตห้วยขวาง)และแขวงรัชดาภิเษก (เขตดินแดง) มีคลองน้ำแก้วเป็นเส้นแบ่งเขต
* **ทิศตะวันตก** ติดต่อกับแขวงจอมพล แขวงจตุจักร และแขวงลาดยาว (เขตจตุจักร) มีถนนรัชดาภิเษกและถนนพหลโยธินเป็นเส้นแบ่งเขต

## การคมนาคม
ถนนสายหลักในพื้นที่แขวงจันทรเกษมได้แก่
* ถนนพหลโยธิน
* ถนนรัชดาภิเษก
* ถนนลาดพร้าว
* รถไฟฟ้ามหานคร สายเฉลิมรัชมงคล
* รถไฟฟ้าบีทีเอส สายสุขุมวิท
* รถไฟฟ้าสายสีเหลือง
ถนนสายรอง ได้แก่
* ถนนเสนานิคม 1
* ซอยลาดพร้าว 23 (ธรรมนูญ)
* ซอยลาดพร้าว 35 (สุภาพงษ์)
* ซอยลาดพร้าว 41 (ภาวนา)
* ซอยรัชดาภิเษก 30 (เกิดผล)
* ซอยรัชดาภิเษก 32 (อาภาภิรมย์)
* ซอยรัชดาภิเษก 36 (เสือใหญ่อุทิศ)
* ซอยรัชดาภิเษก 42
* ซอยรัชดาภิเษก 44 (เฉลิมสุข)
* ซอยพหลโยธิน 30 (อาลาดิน)
* ซอยเสนานิคม 1 ซอย 8 (เรืองศักดิ์วิชิต)
* ซอยเสนานิคม 1 ซอย 12 (ซูซูกิ)
* ซอยเสนานิคม 1 ซอย 26 (เจนพัฒนา)

## สถานที่สำคัญ
สถานที่สำคัญของแขวงจันทรเกษมได้แก่
* มหาวิทยาลัยราชภัฏจันทรเกษม
* โรงเรียนช่างฝีมือทหาร
* กรมส่งเสริมการค้าระหว่างประเทศ

## อ้างอิง

จันทรเกษม
แขวงจอมพล

**จอมพล** เป็นแขวงแห่งหนึ่งของเขตจตุจักร กรุงเทพมหานคร

## การตั้งชื่อ
ชื่อแขวงจอมพลในที่นี้ไม่ได้หมายถึงยศทหารจอมพลแต่อย่างใด แต่ตั้งตามชื่อของซอยจอมพลหรือซอยลาดพร้าว 15 ซึ่งอยู่ติดถนนลาดพร้าวในช่วงแรก ตั้งอยู่ในบริเวณไม่ไกลจากห้าแยกลาดพร้าว ซอยนี้เคยเป็นที่ตั้งสำนักงานใหญ่ของบริษัท อาร์เอส จำกัด (มหาชน) หนึ่งในค่ายเพลงและบริษัทบันเทิงชั้นนำของประเทศไทย

พื้นที่ดังกล่าวได้รับการประกาศเป็นแขวงเมื่อปลายปี พ.ศ. 2546 พร้อมกับแขวงอื่นอีก 4 แขวงในจตุจักร

## ที่ตั้งและอาณาเขต
แขวงจอมพลตั้งอยู่ทางทิศใต้ของเขตจตุจักร มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงจตุจักรและแขวงจันทรเกษม (เขตจตุจักร) มีถนนพหลโยธินและถนนรัชดาภิเษกเป็นเส้นแบ่งเขต
* **ทิศตะวันออก** ติดต่อกับแขวงจันทรเกษม (เขตจตุจักร) มีถนนรัชดาภิเษกเป็นเส้นแบ่งเขต
* **ทิศใต้** ติดต่อกับแขวงรัชดาภิเษก (เขตดินแดง) และแขวงสามเสนใน (เขตพญาไท) มีคลองน้ำแก้ว คลองพระยาเวิก และคลองบางซื่อเป็นเส้นแบ่งเขต
* **ทิศตะวันตก** ติดต่อกับแขวงจตุจักร (เขตจตุจักร) มีถนนพหลโยธินเป็นเส้นแบ่งเขต

## การคมนาคม
การคมนาคมในพื้นที่แขวงจอมพล ได้แก่
;ระบบขนส่งมวลชน
* รถไฟฟ้ามหานคร สายเฉลิมรัชมงคล
* รถไฟฟ้าบีทีเอส สายสุขุมวิท
* รถไฟฟ้าสายสีเหลือง 
;ถนนสายหลัก
* ถนนพหลโยธิน
* ถนนรัชดาภิเษก
* ถนนลาดพร้าว
* ถนนวิภาวดีรังสิต
* ทางยกระดับอุตราภิมุข
;ถนนสายรอง 
* ซอยพหลโยธิน 18
* ซอยพหลโยธิน 18/1 (ร่วมศิริมิตร)
* ซอยพหลโยธิน 18/2 (เฉยพ่วง)
* ซอยพหลโยธิน 24 (ออมสินสาธิต ร.ส.พ. นิเวศน์)
* ซอยวิภาวดีรังสิต 3 (ร่วมศิริมิตร)
* ซอยวิภาวดีรังสิต 5 (ยาสูบ 1)
* ซอยวิภาวดีรังสิต 9 (เฉยพ่วง)
* ซอยวิภาวดีรังสิต 16 (โชคชัยร่วมมิตร)
* ซอยวิภาวดีรังสิต 20 (ทรงสะอาด)
* ซอยวิภาวดีรังสิต 22 (ทองหล่อ)
* ซอยลาดพร้าว 1 (สังขะวัฒนะ)
* ซอยลาดพร้าว 3 (เจริญพานิช)
* ซอยลาดพร้าว 4
* ซอยลาดพร้าว 6 (อนุโนทัย)
* ซอยลาดพร้าว 8 (รุ่งทิวา)
* ซอยลาดพร้าว 10 (รุ่งเรือง)
* ซอยลาดพร้าว 12 (รุ่งอรุณ)
* ซอยลาดพร้าว 15 (จอมพล)
* ซอยลาดพร้าว 18 (เนตรประสม)
* ซอยลาดพร้าว 26 (สังขะฤกษ์ใต้)
* ซอยรัชดาภิเษก 19

## สถานที่สำคัญ
สถานที่สำคัญในพื้นที่แขวงจอมพลได้แก่
* สำนักงานขนส่งกรุงเทพมหานคร สาขา 5
* สถาบันการบินพลเรือน
* บริษัท การบินไทย จำกัด (มหาชน)
* ยูเนี่ยน มอลล์
* กองบังคับการปราบปราม
* พิพิธภัณฑ์ศาลไทย
* ศาลแขวงพระนครเหนือ
* ศาลอุทธรณ์
* ศาลแพ่ง
* ศาลอาญา
* สำนักงานอัยการสูงสุด
* ช่อง 7HD

## อ้างอิง

จอมพล
แขวงบางซื่อ

**บางซื่อ** เป็นแขวงหนึ่งในเขตบางซื่อ กรุงเทพมหานคร เป็นที่ตั้งสำนักงานเขตบางซื่อ

## ที่ตั้งและอาณาเขต
แขวงบางซื่อตั้งอยู่ทางทิศตะวันออกของเขตบางซื่อ มีอาณาเขตติดต่อกับพื้นที่แขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงวงศ์สว่าง (เขตบางซื่อ) และแขวงจตุจักร (เขตจตุจักร) มีทางรถไฟสายใต้เป็นเส้นแบ่งเขต 
* **ทิศตะวันออก** ติดต่อกับแขวงจตุจักร (เขตจตุจักร) มีทางรถไฟสายเหนือเป็นเส้นแบ่งเขต
* **ทิศใต้** ติดต่อกับแขวงถนนนครไชยศรี (เขตดุสิต) มีคลองประปา คลองเปรมประชากร และคลองบางซื่อเป็นเส้นแบ่งเขต
* **ทิศตะวันตก** ติดต่อกับแขวงบางอ้อ (เขตบางพลัด) มีแนวกึ่งกลางแม่น้ำเจ้าพระยาเป็นเส้นแบ่งเขต

## อ้างอิง

บางซื่อ
ประนอม โพธิ์คำ

**ประนอม โพธิ์คำ** (เกิด 1 มกราคม พ.ศ. 2495) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครราชสีมา อดีตเลขาธิการพรรคพลังท้องถิ่นไท ปัจจุบันสังกัดพรรครวมไทยสร้างชาติ

## ประวัติ
ประนอม เกิดเมื่อวันที่ 1 มกราคม พ.ศ. 2495 ที่ตำบลระเริง อำเภอวังน้ำเขียว จังหวัดนครราชสีมา สำเร็จการศึกษาปริญญาตรี สาขาศิลปศาสตร์ จากมหาวิทยาลัยราชภัฏนครราชสีมา

## การทำงาน
ประนมอ เคยเป็นกำนันตำบลวังน้ำเขียว และได้รับรางวัลกำนันแหนบทองคำ 2 สมัย ในปี 2542 และ 2545 เคยเป็นประธานสภาองค์การบริหารส่วนตำบลวังน้ำเขียว ต่อมาในปี 2550 เขาได้ลงสมัครรับเลือกตั้งเป็นสมาชิกสภาผู้แทนราษฎรครั้งแรก ในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคเพื่อแผ่นดิน และได้คะแนนมาเป็นลำดับที่ 1 ด้วยคะแนน 94,054 คะแนน

ในปี 2554 เขาลงสมัครรับเลือกตั้งในเขตเลือกตั้งที่ 12 ประกอบด้วยอำเภอเมืองนครราชสีมา (เฉพาะตำบลไชยมงคล) อำเภอปักธงชัย และอำเภอวังน้ำเขียว สังกัดพรรคภูมิใจไทย และได้รับเลือกตั้งเป็นสมัยที่ 2 เอาชนะ สมศักดิ์ พันธ์เกษม

ในปี 2562 เขาได้ลงสมัคร สส.แบบบัญชีรายชื่อ สังกัดพรรคพลังประชารัฐ เนื่องจากพื้นที่ทับซ้อนกับสมศักดิ์ พันธ์เกษม แต่เขาไม่ได้รับเลือกตั้ง

ในปี 2564 เขาได้เปิดตัวเข้าร่วมงานกับพรรคพลังท้องถิ่นไท และได้เป็นเลขาธิการพรรค ต่อมาได้ลาออกเพื่อไปร่วมงานกับพรรคพลังประชารัฐเช่นเดิม แต่หลังจากนั้นไม่นานได้ย้ายมาสังกัดพรรครวมไทยสร้างชาติ

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคเพื่อแผ่นดิน
หมวดหมู่:นักการเมืองพรรคภูมิใจไทย
หมวดหมู่:พรรคเพื่อไทย
หมวดหมู่:พรรคพลังประชารัฐ
หมวดหมู่:พรรคพลังท้องถิ่นไท
หมวดหมู่:พรรครวมไทยสร้างชาติ
หมวดหมู่:บุคคลจากมหาวิทยาลัยราชภัฏนครราชสีมา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
แขวงจตุจักร

**จตุจักร** เป็นแขวงแห่งหนึ่งของเขตจตุจักร กรุงเทพมหานคร ตั้งชื่อตามสวนสาธารณะในพื้นที่ เป็นที่ตั้งสำนักงานเขตจตุจักร

## ที่ตั้งและอาณาเขต
แขวงจตุจักรตั้งอยู่ทางทิศตะวันตกของเขตจตุจักร มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงลาดยาวและแขวงจันทรเกษม (เขตจตุจักร) มีถนนรัชดาภิเษกเป็นเส้นแบ่งเขต
* **ทิศตะวันออก** ติดต่อกับแขวงจอมพล (เขตจตุจักร) มีถนนพหลโยธินเป็นเส้นแบ่งเขต
* **ทิศใต้** ติดต่อกับแขวงพญาไทและแขวงสามเสนใน (เขตพญาไท) มีคลองบางซื่อเป็นเส้นแบ่งเขต
* **ทิศตะวันตก** ติดต่อกับแขวงบางซื่อและแขวงวงศ์สว่าง (เขตบางซื่อ) มีทางรถไฟสายเหนือ ทางรถไฟสายใต้ และคลองประปาเป็นเส้นแบ่งเขต

## การคมนาคม
ถนนสายหลักในพื้นที่แขวงจตุจักรได้แก่
* ถนนพหลโยธิน
* ถนนรัชดาภิเษก
* ถนนวิภาวดีรังสิต
* ทางยกระดับอุตราภิมุข
* ทางพิเศษศรีรัช
* ทางพิเศษสายศรีรัช-วงแหวนรอบนอกกรุงเทพมหานคร
* รถไฟฟ้ามหานคร สายเฉลิมรัชมงคล
* รถไฟฟ้าบีทีเอส สายสุขุมวิท
* รถไฟฟ้าชานเมือง สายสีแดงเข้ม
* รถไฟฟ้าชานเมือง สายสีแดงอ่อน
* ถนนกำแพงเพชร
* ถนนกำแพงเพชร 2
ถนนสายรอง ได้แก่
* ซอยพหลโยธิน 19 (เขมไชย) [เขม-มะ-ชัย]
* ซอยพหลโยธิน 23 (เกื้อกูล)
* ซอยวิภาวดีรังสิต 11 (นิคมรถไฟ สาย 1)
* ซอยวิภาวดีรังสิต 17 (พรรณี)
* ซอยวิภาวดีรังสิต 19 (อุ่นอนุสรณ์ 1)
* ซอยรัชดาภิเษก 52
* ถนนกำแพงเพชร 3
* ถนนหอวัง
* ซอยพงษ์เพชรนิเวศน์

## สถานที่สำคัญ
สถานที่สำคัญของแขวงจตุจักรได้แก่
* ตลาดนัดจตุจักร
* สวนจตุจักร
* สวนวชิรเบญจทัศ (สวนรถไฟ)
* พิพิธภัณฑ์เด็กกรุงเทพมหานคร
* อุทยานผีเสื้อและแมลง
* โรงเรียนหอวัง
* ธนาคารไทยพาณิชย์ สำนักงานใหญ่
* สำนักงานใหญ่ ปตท.
* ศาลเยาวชนและครอบครัวกลาง
* สถานีกลางกรุงเทพอภิวัฒน์
* สำนักงานเขตจตุจักร
* ภัสสรชัยทัวร์ สำนักงานใหญ่

## เหตุการณ์สำคัญ
* เหตุอาคารถล่มในกรุงเทพมหานคร พ.ศ. 2568

## อ้างอิง

จตุจักร
ศาสนามันดาอี

[180px|thumb|[กินซารับบา คัมภีร์ที่ยาวที่สุดของศาสนามันดาอี]]
**ศาสนามันดาอี** (มันดาอิกคลาสสิก:  ; , **') หรือ **ศาสนาศอบิอ์** (, **') เป็นศาสนาชาติพันธุ์เอกเทวนิยมและไญยนิยม ที่นับถือโดยชาวมันดาอีซึ่งอาศัยอยู่ที่ราบตะกอนน้ำพาทางใต้ของเมโสโปเตเมีย ชาวมันดาอีนับถืออาดัม อาเบล เสท เอโนช โนอาห์ เชม อารัมและโดยเฉพาะอย่างยิ่งยอห์นผู้ให้บัพติศมา ชาวมันดาอีถือว่าอาดัม เสท โนอาห์ เชมและยอห์นผู้ให้บัพติศมาเป็นผู้เผยพระวจนะ โดยมีอาดัมเป็นศาสดาและยอห์นผู้ให้บัพติศมาเป็นผู้เผยพระวจนะคนสุดท้าย ชาวมันดาอีพูดภาษามันดาอิกซึ่งเป็นภาษาหนึ่งในภาษาแอราเมอิกตะวันออก ชื่อมันดาอีมาจากภาษาแอราเมอิก manda หมายถึงความรู้ ชาวมันดาอีรู้จักในตะวันออกกลางในนามศอบิอ์ ( **, เอกพจน์: ) ซึ่งมีรากศัพท์มาจากภาษาแอราเมอิกที่เกี่ยวข้องกับพิธีรับเข้าเป็นคริสต์ศาสนิกชน มีการกล่าวถึงศอบิอ์ในอัลกุรอานสามครั้งร่วมกับชาวยิวและคริสตชน บางคราวชาวมันดาอีรู้จักในชื่อ "คริสตชนแห่งนักบุญจอห์น"

โยรันน์ ยาคอบเซน บัคลีย์และนักวิชาการศาสนามันดาอีเสนอว่าชาวมันดาอีมีถิ่นกำเนิดในภูมิภาคปาเลสไตน์-อิสราเอลเมื่อสองพันปีก่อน ก่อนจะอพยพหนีการเบียดเบียนมาทางตะวันออก ขณะที่บางส่วนเชื่อว่าชาวมันดาอีมีต้นกำเนิดทางตะวันตกเฉียงใต้ของเมโสโปเตเมีย นักวิชาการบางส่วนมองว่าศาสนามันดาอีมีอายุเก่าแก่และอยู่มาก่อนศาสนาคริสต์ ด้านชาวมันดาอียืนยันว่าศาสนาตนอยู่มาก่อนศาสนายูดาห์ คริสต์และอิสลามในฐานะศาสนาเอกเทวนิยม ชาวมันดาอีเชื่อว่าพวกตนสืบเชื้อสายโดยตรงมาจากเชม บุตรของโนอาห์ในเมโสโปเตเมีย และสาวกกลุ่มนาโซรีมันดาอี (Nasoraean Mandaean) ดั้งเดิมของยอห์นผู้ให้บัพติศมาในเยรูซาเลม

มีการนับถือศาสนามันดาอีทางตอนล่างของแม่น้ำคอรูน แม่น้ำยูเฟรทีสและแม่น้ำไทกริส รวมถึงบริเวณรอบ ๆ แม่น้ำชัฏฏุลอะร็อบ ทางใต้ของอิรักและจังหวัดฆูเซสถานในอิหร่าน ประมาณการชาวมันดาอีทั่วโลกอยู่ที่ 60,000–70,000 คน เกือบทั้งหมดอาศัยอยู่ในอิรักก่อนเกิดสงครามอิรัก ต่อมาชาวมันดาอีจำนวนมากลี้ภัยออกนอกประเทศหลังเกิดความวุ่นวายจากการบุกครองและยึดครองอิรักโดยกองทัพสหรัฐ รวมถึงความรุนแรงทางศาสนาที่เพิ่มสูงขึ้นจากกลุ่มหัวรุนแรง ในค.ศ. 2007 ประชากรชาวมันดาอีในอิรักลดลงเหลือประมาณ 5,000 คน

ชาวมันดาอียังคงแยกตัวและรักษาความเป็นส่วนตัวอย่างยิ่ง ข้อมูลส่วนใหญ่เกี่ยวกับชาวมันดาอีและศาสนาของพวกเขามาจากบุคคลภายนอกเป็นหลัก โดยเฉพาะยูลีอุส ไฮน์ริช เพเทอร์มันน์ นักบูรพาคดีชาวเยอรมัน นีกอลา ซุฟฟี รองกงสุลฝรั่งเศสในโมซูล และอี. เอส. โดรเวอร์ นักมานุษยวิทยาวัฒนธรรมชาวบริติช

## อ้างอิง

## แหล่งข้อมูลอื่น
* 
* 

หมวดหมู่:เอกเทวนิยม
หมวดหมู่:ไญยนิยม
หมวดหมู่:คุยหลัทธิ
หมวดหมู่:ศาสนาชาติพันธุ์
หมวดหมู่:ศาสนาเซไมต์โบราณ
เขตผู้ว่าการปอลตาวา

**เขตผู้ว่าการปอลตาวา** (, ; ) หรือที่รู้จักกันในชื่อ **** () เป็นเขตผู้ว่าการของจักรวรรดิรัสเซีย ที่ตั้งอยู่บนภูมิภาคประวัติศาสตร์ของฝั่งซ้ายของยูเครน โดยเขตผู้ว่าการปอลตาวาได้รับการก่อตั้งขึ้นอย่างเป็นทางการใน ค.ศ. 1802 จากพื้นที่ของเขตผู้ว่าการมาโลรอสซียาที่ถูกยุบลงไป ซึ่งพื้นที่ของเขตผู้ว่าการมาโลรอสซียาถูกแบ่งระหว่างพื้นที่ของเขตผู้ว่าการเชียร์นีกอฟ กับเขตผู้ว่าการปอลตาวา โดยมีศูนย์กลางการปกครองอยู่ที่ปอลตาวา

## เขตการปกครอง
เขตผู้ว่าการปอลตาวาครอบคุลมพื้นที่ทั้งหมด  และมีประชากร 2,778,151 คน ตามการสำมโนประชากรโดยจักรวรรดิรัสเซียใน ค.ศ. 1897 เขตผู้ว่าการปอลตาวามีพรมแดนทางทิศเหนือติดกับเขตผู้ว่าการเชียร์นีกอฟและคูสค์ ทางทิศตะวันออกติดกับเขตผู้ว่าการฮาร์คอฟ ทางทิศตะวันตกติดกับเขตผู้ว่าการเคียฟ และทางทิศติดใต้กับเขตผู้ว่าการเฮียร์ซอนและเยคาเตรีโนสลัฟ ซึ่งใน ค.ศ. 1914 เขตผู้ว่าการปอลตาวามีประชากรทั้งหมด 2,794,727 คน ภายหลังจากการสถาปนาสาธารณรัฐสังคมนิยมโซเวียตยูเครน ทำให้ดินแดนของเขตผู้ว่าการปอลตาวาถูกรวมอยู่ในสาธารณรัฐโซเวียตใหม่โดยทั้งหมด ซึ่งในตอนต้น ระบบเขตผู้ว่าการยังคงรักษาเอาไว้ได้ ถึงแม้จะผ่านการเปลื่ยนแปลงของดินแดนก็ตาม ซึ่งรวมไปถึงเขตผู้ว่าการแกรแมนชุกที่ถูกก่อตั้งขึ้นโดยชั่วคราวในอาณาเขตของตน (ซึ่งดำรงอยู่ระหว่างเดือนสิงหาคม ค.ศ. 1920 – ธันวาคม ค.ศ. 1922) และการอนุมัติให้เทศมณฑลแปแรยัสเลาเป็นของเขตผู้ว่าการเคียฟ

อย่างไรก็ตาม ในวันที่ 3 มิถุนายน ค.ศ. 1925 เขตผู้ว่าการปอลตาวาถูกยุบและถูกแทนที่ด้วยเขต (รัสเซีย/ยูเครน: Округ; Okrug) 5 เขต (ซึ่งมาแทนที่เทศมณฑลที่มีอยู่ในวันที่ 7 มีนาคม ค.ศ. 1923) ซึ่งประกอบด้วย เขตแกรแมนชุก, ลุบนือ, ปอลตาวา, ปรือลูกือ และรอมนือ (ในขณะที่เขตทั้งสองที่มีอยู่ในเขตผู้ว่าการปอลตาวา ได้แก่ เขตซอลอตอนอชา และ เขตกรัสนอฮรัดถูกยุบลงเช่นกัน)

## ภาษา
*ตามการสำมโนประชากรโดยจักรวรรดิ ใน ค.ศ. 1897 **ข้อความตัวหนา**แสดงถึงภาษาที่ประชากรพูดนั้น มีมากกว่าภาษาของรัฐ

## หมายเหตุ

## อ้างอิง

## แหล่งข้อมูลอื่น

* Poltava Guberniya – บทความใน ЭСБЕ [*[[Brockhaus and Efron Encyclopedic Dictionary]]*]. .
* Poltava Governorate – Historical coat of arms .
* Chernihiv gubernia – บทความใน the Internet Encyclopedia of Ukraine. *Canadian Institute of Ukrainian Studies*.

ปอลตาวา
ปอลตาวา
ปอลตาวา
ปอลตาวา
บ้านหนองกราดน้อย

**หมู่บ้านหนองกราดน้อย** เป็นหมู่บ้านในอำเภอด่านขุนทด จังหวัดนครราชสีมา

## ประวัติของหมู่บ้าน
หมู่บ้านหนองกราดน้อย คือ หมู่ที่ 12 ตำบลหินดาด อำเภอด่านขุนทด จังหวัดนครราชสีมา

: **พ.ศ. 2526**
วันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 2 ตำบลห้วยบง จนถึงปัจจุบัน

## กลุ่มประชากร
ประชากรของหมู่บ้านหนองกราดน้อย จะเป็นชาวไทยโคราช มีประชากรทั้งหมด 865 คน แบ่งเป็นชาย 458 คน, หญิง 407 คน *(ข้อมูล ณ สิ้นปี 2564)*

## การศึกษา
* โรงเรียนบ้านหนองกราดน้อย (อนุบาล ถึง ประถมศึกษาปีที่ 6)
** ศูนย์พัฒนาเด็กเล็กโรงเรียนบ้านหนองกราดน้อย

## อ้างอิง

บ้านหนองกราดน้อย
หนองกราดน้อย
โกด็อกโก

***โกด็อกโก*** () เป็นหนังสือเด็ก เขียนโดย พีดี อีสต์แมน มีการเปลี่ยนแปลงชื่อตัวละครหลักเช่น เอ็มซี ด็อก (MC Dog), แฮทตี้ (Hattie), เยลโล ด็อก (Yellow Dog), เรด ด็อก (Red Dog), กรีน ด็อก (Green Dog) และ บลู ด็อก (Blue Dog)

## อ้างอิง

หมวดหมู่:วรรณกรรมในปี พ.ศ. 2504
ชาร์ลี คลัฟ

**ชาร์ลี คลัฟ** เกิดเมื่อวันที่ 4 กันยายน พ.ศ. 2533 เป็นนักฟุตบอลชาวอังกฤษ เล่นในตำแหน่งกองหลัง ปัจจุบันลงเล่นให้กับลำพูน วอริเออร์ ในไทยลีก 

## เกียรติประวัติ
;บรูไน ดีพีเอ็มเอ็ม
*สิงคโปร์พรีเมียร์ลีก: 2019

## อ้างอิง

หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลชลบุรี
ชินตาโร ชิมิซุ

**ชินตาโร ชิมิซุ** เกิดเมื่อวันที่ 23 สิงหาคม พ.ศ. 2535 เป็นนักฟุตบอลชาวญี่ปุ่น เล่นในตำแหน่งกองหน้า เขาเคยลงเล่นให้กับสโมสรฟุตบอลนครราชสีมา มาสด้า ในไทยลีก

## อ้างอิง

## แหล่งข้อมูลเพิ่มเติม
*

หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นในไทยลีก
หมวดหมู่:ชาวญี่ปุ่นในประเทศไทย
นอร์ทเทิร์นฟุตบอลลีก

**นอร์ทเทิร์นฟุตบอลลีก** () เป็นลีกฟุตบอลชายในภาคตะวันออกเฉียงเหนือของอังกฤษ ก่อตั้งขึ้นเมื่อปี ค.ศ. 1889 เป็นลีกฟุตบอลที่เก่าแก่ที่สุดเป็นอันดับสองของโลกที่ยังคงอยู่ต่อจากอิงกลิชฟุตบอลลีก 

นอร์ทเทิร์นฟุตบอลลีกประกอบด้วยสองส่วนคือ ดิวิชั่น 1 และดิวิชั่น 2 โดย ดิวิชั่น 1 อยู่ในระดับที่ 9 ของ ระบบลีกฟุตบอลอังกฤษ ซึ่งสโมสรแชมป์ของดิวิชั่น 1 จะเลื่อนชั้นไปอยู่ดิวิชั่นล่างของ นอร์ทเทิร์นพรีเมียร์ลีก

## ประวัติ
นอร์ทเทิร์นฟุตบอลลีกเป็นหนึ่งในหลายลีกที่เกิดขึ้นหลังจากฟุตบอลลีก ในฤดูกาลแรก ประกอบด้วย 10 สโมสรที่ผสมผสานระหว่างสโมสรฟุตบอลอาชีพและสโมสรฟุตบอลสมัครเล่น ในช่วงปีแรก ๆ การแข่งขันมี นิวคาสเซิลยูไนเต็ด มิดเดิลส์เบรอ และ แดร์ริงตัน ที่ได้เข้าร่วมการแข่งขัน ในปี ค.ศ. 1905 ลีกแบ่งออกเป็น 2 ดิวิชั่น 1 ลีกอาชีพและ 1 ลีกสมัครเล่น อย่างไรก็ตามในปีถัดมา นอร์ทเทิร์นฟุตบอลลีก ได้ตัดสินใจที่จะยกเลิกส่วนของ ลีกอาชีพ และจำกัดตัวเองเฉพาะสโมสรฟุตบอลสมัครเล่น

## อ้างอิง

หมวดหมู่:ลีกฟุตบอล
แขวงบางคอแหลม

**บางคอแหลม** เป็นแขวงหนึ่งของเขตบางคอแหลม กรุงเทพมหานคร และเป็นที่ตั้งสำนักงานเขตบางคอแหลม

## ที่ตั้งและอาณาเขต
แขวงบางคอแหลมตั้งอยู่ทางทิศตะวันตกของเขตบางคอแหลม มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงสำเหร่ (เขตธนบุรี) และแขวงวัดพระยาไกร (เขตบางคอแหลม) มีแนวกึ่งกลางแม่น้ำเจ้าพระยาและแนวแบ่งเขตการปกครองระหว่างแขวงบางคอแหลมกับแขวงวัดพระยาไกรเป็นเส้นแบ่งเขต
* **ทิศตะวันออก** ติดต่อกับแขวงบางโคล่ (เขตบางคอแหลม) มีแนวแบ่งเขตการปกครองระหว่างแขวงบางคอแหลมกับแขวงบางโคล่ คลองวัดจันทร์ใน แนวแบ่งเขตการปกครองระหว่างแขวงบางคอแหลมกับแขวงบางโคล่ และคลองวัดจันทร์ในเป็นเส้นแบ่งเขต
* **ทิศใต้** ติดต่อกับแขวงบางปะกอก (เขตราษฎร์บูรณะ) มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันตก** ติดต่อกับแขวงบางปะกอก (เขตราษฎร์บูรณะ) และแขวงดาวคะนอง (เขตธนบุรี) มีแนวกึ่งกลางแม่น้ำเจ้าพระยาเป็นเส้นแบ่งเขต

## การคมนาคม
ถนนสายหลักในพื้นที่แขวงบางคอแหลมได้แก่
* ถนนพระรามที่ 3
* ถนนเจริญกรุง
* ถนนมไหสวรรย์

ถนนสายรองและทางลัด ได้แก่
* ซอยเจริญกรุง 80 (วัดลาดบัวขาว)
* ซอยเจริญกรุง 82 (มาตานุสรณ์)
* ซอยเจริญกรุง 107 (ประดู่ 1)

## สถานที่สำคัญ
สถานที่สำคัญของแขวงบางคอแหลมได้แก่
* วัดอินทร์บรรจงทรงวาดราษฎร์บำรุง
* วัดลาดบัวขาว
* โรงพยาบาลเจริญกรุงประชารักษ์
* สะพานกรุงเทพ
* สะพานพระราม 3

## อ้างอิง

บางคอแหลม
แขวงวัดพระยาไกร

**วัดพระยาไกร** เป็นแขวงหนึ่งของเขตบางคอแหลม กรุงเทพมหานคร ตั้งชื่อตามอดีตวัดในพื้นที่ ปัจจุบันเป็นที่ตั้งของโครงการเอเชียทีค เดอะ ริเวอร์ฟรอนท์ เดสติเนชั่น

## ที่ตั้งและอาณาเขต
แขวงวัดพระยาไกรตั้งอยู่ทางทิศเหนือของเขตบางคอแหลม มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงยานนาวา (เขตสาทร) มีคลองกรวยเป็นเส้นแบ่งเขต
* **ทิศตะวันออก** ติดต่อกับแขวงทุ่งวัดดอน (เขตสาทร) และแขวงบางโคล่ (เขตบางคอแหลม) มีซอยจันทน์ 34/2 (มิตรสามัคคี), ลำกระโดงกิ่งจันทน์, ถนนสุดประเสริฐ, แนวแบ่งเขตการปกครองระหว่างแขวงวัดพระยาไกรกับแขวงบางโคล่, ซอยชุมชนร่วมใจพัฒนา ซอย 4, และแนวแบ่งเขตการปกครองระหว่างแขวงวัดพระยาไกรกับแขวงบางโคล่เป็นเส้นแบ่งเขต
* **ทิศใต้** ติดต่อกับแขวงบางคอแหลม (เขตบางคอแหลม) มีแนวแบ่งเขตการปกครองระหว่างแขวงบางคอแหลมกับแขวงวัดพระยาไกรเป็นเส้นแบ่งเขต
* **ทิศตะวันตก** ติดต่อกับแขวงสำเหร่ (เขตธนบุรี) และแขวงบางลำภูล่าง (เขตคลองสาน) มีแนวกึ่งกลางแม่น้ำเจ้าพระยาเป็นเส้นแบ่งเขต

## การคมนาคม
ถนนสายหลักในพื้นที่แขวงวัดพระยาไกรได้แก่
* ถนนเจริญกรุง
* ถนนจันทน์
ถนนสายรองและทางลัด ได้แก่
* ซอยเจริญกรุง 79 และซอยสุดประเสริฐ 11 (บางขวาง)
* ซอยเจริญกรุง 85 และซอยสุดประเสริฐ 9 (บ้านใหม่)
* ซอยจันทน์ 42 (วัดลุ่มเจริญศรัทธา)
* ซอยจันทน์ 51 (กิ่งจันทน์)

## สถานที่สำคัญ
สถานที่สำคัญของแขวงวัดพระยาไกรได้แก่
* วัดราชสิงขร
* วัดวรจรรยาวาส
* วัดลุ่มเจริญศรัทธา
* ศาลแขวงพระนครใต้

## อ้างอิง

วัดพระยาไกร
แขวงบางโคล่

**บางโคล่** เป็นแขวงหนึ่งของเขตบางคอแหลม กรุงเทพมหานคร

## ที่ตั้งและอาณาเขต
แขวงบางโคล่ตั้งอยู่ทางทิศตะวันออกของเขตบางคอแหลม มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงทุ่งวัดดอน (เขตสาทร) มีซอยเจริญราษฎร์ 8 (อยู่ดี), ซอยเจริญราษฎร์ 5 (อยู่ดี), ซอยจันทน์ 43 แยก 14 (อยู่ดี 20/1), ซอยจันทน์ 43 (วัดไผ่เงิน), ซอยจันทน์ 43 แยก 33 และซอยสาธุประดิษฐ์ 12 (ทวีสิทธิ์) เป็นเส้นแบ่งเขต
* **ทิศตะวันออก** ติดต่อกับแขวงช่องนนทรีและแขวงบางโพงพาง (เขตยานนาวา) มีถนนสาธุประดิษฐ์, แนวแบ่งเขตการปกครองระหว่างเขตยานนาวากับเขตบางคอแหลม, ถนนรัชดาภิเษก และคลองบางมะนาวเป็นเส้นแบ่งเขต
* **ทิศใต้** ติดต่อกับแขวงราษฎร์บูรณะและแขวงบางปะกอก (เขตราษฎร์บูรณะ) มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันตก** ติดต่อกับแขวงบางคอแหลมและแขวงวัดพระยาไกร (เขตบางคอแหลม) มีคลองวัดจันทร์ใน, แนวแบ่งเขตการปกครองระหว่างแขวงบางคอแหลมกับแขวงบางโคล่, คลองวัดจันทร์ใน, แนวแบ่งเขตการปกครองระหว่างแขวงบางคอแหลมกับแขวงบางโคล่, แนวแบ่งเขตการปกครองระหว่างแขวงวัดพระยาไกรกับแขวงบางโคล่, ซอยชุมชนร่วมใจพัฒนา ซอย 4, แนวแบ่งเขตการปกครองระหว่างแขวงวัดพระยาไกรกับแขวงบางโคล่ และถนนสุดประเสริฐเป็นเส้นแบ่งเขต

## การคมนาคม
ถนนสายหลักในพื้นที่แขวงบางโคล่ได้แก่
* ถนนพระรามที่ 3
* ถนนเจริญราษฎร์
* ถนนสาธุประดิษฐ์
* ถนนรัชดาภิเษก
* ทางพิเศษศรีรัช
ถนนสายรองและทางลัด ได้แก่
* ถนนสุดประเสริฐ
* ถนนแฉล้มนิมิตร
* ซอยเจริญกรุง 107, ซอยเจริญราษฎร์ 7 และซอยเจริญราษฎร์ 10 (ประดู่ 1)
* ซอยเจริญราษฎร์ 5, ซอยเจริญราษฎร์ 5 แยก 4, ซอยเจริญราษฎร์ 7 แยก 7 และซอยเจริญราษฎร์ 8 (อยู่ดี)
* ซอยเจริญราษฎร์ 7 แยก 35 (ราษฎร์อุทิศ 1)
* ซอยพระรามที่ 3 ซอย 19 (กรรณิการ์)
* ซอยพระรามที่ 3 ซอย 23 (วาโก้)
* ซอยสุดประเสริฐ 9 (บ้านใหม่)
* ซอยจันทน์ 43 (วัดไผ่เงิน)
* ซอยจันทน์ 43 แยก 14 (อยู่ดี 20/1)
* ซอยจันทน์ 43 แยก 41 และซอยสาธุประดิษฐ์ 16 (ภักดีธรรม)
* ซอยจันทน์ 43 แยก 45 และซอยสาธุประดิษฐ์ 20 (ศิริวัฒนา)

## สถานที่สำคัญ
สถานที่สำคัญของแขวงบางโคล่ได้แก่
* วัดจันทร์นอก
* วัดจันทร์ใน
* วัดไทร
* วัดบางโคล่นอก
* วัดเรืองยศสุทธาราม (บางโคล่ใน)
* วัดไผ่เงินโชตนาราม
* สวนสาธารณะเฉลิมพระเกียรติ 6 รอบ พระชนมพรรษา

## อ้างอิง

บางโคล่
แขวงประเวศ

**ประเวศ** เป็นแขวงหนึ่งของเขตประเวศ กรุงเทพมหานคร และเป็นที่ตั้งสำนักงานเขตประเวศ

## ที่ตั้งและอาณาเขต
แขวงประเวศตั้งอยู่ทางทิศเหนือของเขตประเวศ มีอาณาเขตติดต่อกับแขวงและตำบลข้างเคียงดังนี้
* **ทิศเหนือ** ติตต่อกับแขวงทับช้าง (เขตสะพานสูง) มีทางหลวงแผ่นดินหมายเลข 3701 (ถนนคู่ขนานมอเตอร์เวย์ด้านซ้าย) เป็นเส้นแบ่งเขต
* **ทิศตะวันออก** ติดต่อกับแขวงคลองสองต้นนุ่น แขวงลาดกระบัง (เขตลาดกระบัง) และตำบลราชาเทวะ (อำเภอบางพลี จังหวัดสมุทรปราการ) มีคลองแม่จันทร์และคลองตาพุกเป็นเส้นแบ่งเขต
* **ทิศใต้** ติดต่อกับแขวงดอกไม้และแขวงหนองบอน (เขตประเวศ) มีคลองขันแตก คลองปักหลัก คลองจรเข้ขบ คลองมะขามเทศ และคลองหนองบอนเป็นเส้นแบ่งเขต
* **ทิศตะวันตก** ติดต่อกับแขวงอ่อนนุชและแขวงพัฒนาการ (เขตสวนหลวง) มีคลองหนองบอน คลองประเวศบุรีรมย์ ลำรางข้างหมู่บ้านเอื้อสุข และคลองบึงบ้านม้าเป็นเส้นแบ่งเขต

## อ้างอิง

ประเวศ
แขวงหนองบอน

**หนองบอน** เป็นแขวงหนึ่งของเขตประเวศ กรุงเทพมหานคร

## ที่ตั้งและอาณาเขต
แขวงหนองบอนตั้งอยู่ทางทิศตะวันตกเฉียงใต้ของเขตประเวศ มีอาณาเขตติดต่อกับแขวงและตำบลข้างเคียงดังนี้
* **ทิศเหนือ** ติตต่อกับแขวงอ่อนนุช (เขตสวนหลวง) และแขวงประเวศ (เขตประเวศ) มีคลองตาสาด (คลองคู้) คลองหนองบอน และคลองมะขามเทศเป็นเส้นแบ่งเขต
* **ทิศตะวันออก** ติดต่อกับแขวงดอกไม้ (เขตประเวศ) มีคลองปลัดเปรียงเป็นเส้นแบ่งเขต
* **ทิศใต้** ติดต่อกับตำบลบางแก้ว (อำเภอบางพลี จังหวัดสมุทรปราการ) และแขวงบางนาเหนือ (เขตบางนา) มีคลองหนองตาดำ คลองสาหร่าย และคลองเคล็ดเป็นเส้นแบ่งเขต
* **ทิศตะวันตก** ติดต่อกับแขวงบางนาเหนือ (เขตบางนา) และแขวงบางจาก (เขตพระโขนง) มีคลองเคล็ดเป็นเส้นแบ่งเขต

## อ้างอิง

หนองบอน